OpenLLM-France/wikimedia huggingface dataset:
# Andre Mariaren Jasokundearen eliza (Zerain)

Andre Mariaren Jasokundearen eliza Gipuzkoako Zerain udalerrian dagoen eliza bat da. Herriguneko eraikin nagusia da, Herriko plazan dago, Jauregia etxea eta Zeraingo kartzelaren alboan. XV. mendearen lehen zatian eraikia da. Eraikinean estilo desberdinak ikus daitezke.

## Historia

Elizaren dokumentu zaharrena 1556. urteko Bataio Liburua da. Baina eliza barruan dagoen Joan Gartzia Zeraingoaren hilobian gotikoz jartzen duen gaztelerazko idazkiak, "Hilobi hau Joan Garcia de Cerainek egin zuen, 1457 urtea", dio. Egungo eraikina, berriz, XVIII. mendean eginiko eraberritze lanen ondorioa da. Elizaren egoera ikusita, eta Maria Zeraingo eta Zarautzek 1709. urtean konpontzeko eskaera egin zuen. Azkenean, Iruñeako Artzapezpikuak eraberritze lanak hastea onartu zuen. Lan hauek Juan de Carrera arkitektuak eginiko planoetan oinarritu ziren, nahiz eta aldaketa ugari egin herritarrek egiten zuten lanen jarraipen zuzena zela eta. Lan hauen ondorioz, hasierako egurra Zeraingo Oa harrobiko harriz ordezkatu zen. Kanpoko lanak bukatutakoan barnekoei ekin zizkioten. Gorabehera batzuen ondoren, Diego Martinez Arzeren jarraibideetan oinarrituz egin ziren egun ikus daitezkeen barroko estiloko hiru erretaulak.

## Elizaren altxorrak

Zer ikusi asko eskaintzen du eliza honek:
* Kobrezko gurutze erromanikoa, harribitxiez apainduta: XII. mendekoa da eta Gipuzkoako bakarra, Zegamako elizan dagoenaz gain.
* Joan Gartzia Zeraingoaren hilobi gotikoa.
* Hiru erretaula barrokoak.
* Bataio Pontea: XVII. mendekoa, jatorrizko irudiak mantentzen ditu: Zeraingo armarria, eguzkia, lehoia, mahats lukua, ilargia, etab.
* Ur bedeinkatuarentzako hiru ontzi
* Korua
* Pulpitua
* Aldare nagusia eta albotako bi txikiak

## Iruditegia

* Aldare nagusia.
* Gurutze erromanikoa.
* Joan Gartziaren hilobia.
* XVII. mendeko bataiarria.
* Atariko apaingarria.
* Ur bedeinkatuaren harria.

## Erreferentziak

* ↑ https://www.zerain.eus/zerbitzuak/andra-mari-eliza/

## Kanpo estekak

* Datuak: Q25478763
* Multimedia: Andre Mariaren Jasokundearen eliza, Zerain / Q25478763
# Andre Mariaren Jasokundearen eliza (Zumarraga)

Andre Mariaren Jasokundearen eliza Gipuzkoako Zumarraga udalerrian dagoen eliza bat da.

## Iruditegia

* Aurrealdea.
* Arkupea.
* Barnealdea.

## Kanpo estekak

* Datuak: Q20856656
* Multimedia: Church of Santa María de la Asunción, Zumarraga / Q20856656
# Andre Mariaren Jasokundearen eliza (Urizar)

Andre Mariaren Jasokundearen eliza Arabako Uribarri Ganboako urtegiaren azpian ia osoa dagoen Urizar herrian kokatutako eraikina zen, Barrundiako udalerrian.

## Deskribapena

Tokiko parrokia-eliza gisa aipatzen da Pascual Madozen Diccionario geográfico-estadístico-histórico de España y sus posesiones de Ultramar lanean, non XIX. mendearen erdialdean «onuradun» bat zegoela esaten baitu. Hamarkada batzuk geroago, XX. mendean jada, Vicente Vera y Lópezek Arabari eskainitako Geografía general del País Vasco-Navarro liburuko atalean berriro aipatu zuten, honako hitzekin: «Bere eliza Andre Mariaren Jasokundeari eskainia dago; onuradun batek zerbitzatu zuen Oñatiko kondearen zaindari zenean; gaur egun ez da parrokia» .

## Erreferentziak

* ↑ Madoz 1849, 228 orr. .
* ↑ Vera y López 1915-1921, 410 orr. .

## Bibliografia

* (Gaztelaniaz) Madoz, Pascual. (1849). Diccionario geográfico-estadístico-histórico de España y sus posesiones de Ultramar. XII Madrid.
* (Gaztelaniaz) Carreras y Candi, Francisco, ed. Geografía general del País Vasco-Navarro. III Bartzelona: Establecimiento Editorial de Alberto Martín, 402-403 or..

## Kanpo estekak

* Datuak: Q122838401
# Andre Mariaren Jasokundearen eliza (Villanañe)

Andre Mariaren Jasokundearen eliza, Villanañe herriko eliza da (Gaubea, Araba). Eraikitako euskal ondare nabarmen gisa katalogatua dago, gertu dituen Baronatarren dorretxea eta Villanañeko lorategien multzoa bezalatsu.

## Ezaugarriak

Habearte bakarreko elizaa da eta burualde triangeluarra du, kanpoaldea harlandu txikiz egina dago. Hegalak indartzeko harlanduz egindako zortzi kontrahorma ditu.
Gurutze-ganga gotikoa du, antza, XVI. mendearen erdialdekoa da. Bertan sartzeko atea pizkundetar elementuz errematatua dago.
Korua pixka bat jasota dago, dorrearen azpian kokatuta dago eta koru-itxura baino lehendakaritzarena du. Badira eranskin batzuk, horien artean aipatzekoa da kanpandorrerako harlanduzko eskailera. Aldarearen ondoan adreiluz egindako kapera gangaduna dago baina ez du aparteko interesik. Bataiarria dagoen gela txikia hondoratuta dago.
Garai batean sakristia eta beste kapera bat ere izan zituen, baina hondatu egin ziren. Dorreak berria ematen du, zinkez estalitako kapitel berantiar batek errematatua dago. Duela urte batzuk izandako sute batek larri kaltetu zuen.

## Erreferentziak

* ↑ «Igokundeko Ama Birjinaren eliza . Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2020-09-13).

## Kanpo estekak

* Datuak: Q65946217
# Andre Mariaren Jasokundearen eliza (Vinaròs)

Andre Mariaren Jasokundearen eliza (katalanez: L'Església de l'Assumpció) Vinaròs herriko eliza eta parrokia nagusia da. Estilo errenazentistako eraikina da eta sarbide nagusia barrokoa du.

## Egitura eta historia

Gotorleku egitura du, mendeetan herria babesteko puntua izan baita, hainbatetan itsas-piraten erasoengandik babesteko, eta 19. mendean Gerrate Karlisten testuinguruan ere gotorleku funtzioak indartu zituzten.
Eraikin nagusia 1582 eta 1594 urteen artean eraiki zen, Frantziatik etorritako Joan Triafont eta Martí Valganbol maisuen gidaritzapean. Portada barrokoa 1698 eta 1702 urteen artean egin zuten Joan Baptista Viñes eta Bartomeu Mirrek, Vinaros bertako Eugeni Guilló margolariaren diseinuen gainean.
Espainiako Gerra Zibilean bere barnealdea suntsitua suertatu zen.

## Kanpo estekak

* Datuak: Q946105
* Multimedia: Vinaròs Church of the Assumption / Q946105
# Andre Mariaren Jasokundearen eliza (Zugarramurdi)

Jasokundeko Andre Maria eliza erlijio-eraikin neoklasikoa da, Nafarroa Garaiko Zugarramurdi herrian dagoena.

## Kokalekua

Herrigunean dago, altura txiki batean, Basaburua kalean.

## Historia

1580ean Zugarramurdiko lehenbiziko eliza eraiki zen, gaur egungo eliza dagoen orube beran, ordurarte zugarramurditarrak meza entzun nahi izan ezkero Urdazubiko monasteriora joatera derrigorturik baizeuden.
Gaur egungo eliza 1781-1784 artean Jose Poudez arkitektoak eraiki zuen, Juan Bautista Dutari eta Joaquina Bordaren laguntzaz. 1793an Frantziako Konbentzio Gerra garaian Frantziar Armadak zati handi batean suntsitu zuen, hortaz XIX. mendean zehar berreraiki eta barne altzari berriez bete zen.

## Eraikina

Latindar gurutzeko oinplanoa eta hiru atal, gurutzadura bat eta buru zuenak dituen nabe bakarra du, bai eta gurutzedurako gangak ere.
1876ko Florentino Izturitzek eginiriko erretaula bat du. Barneko urre-piezak berriz, XIX. mendearen hasierakoak dira, batzuk Pedro Antonio Sasak eginak
Kanpoalde luzitutako hormak ditu, eta izkinarriak nahiz eraikinaren hainbat atal, tartean kontrahormak, Baztango ohiko harri gorrizko harlanduz eginak daude.

## Erreferentziak

* ↑ Zugarramurdiko historia. Zugarramurdiko Turismo Bulegoa (Gaztelaniaz) (Frantsesez)
* ↑ Zugarramurdiko parrokiaren eliza. Nafarroako Ondarea (Gaztelaniaz)

## Kanpo estekak

* Datuak: Q22964480
* Multimedia: Église de l'Assomption de Zugarramurdi / Q22964480
# Anoetarrok Auzolanean

Anoetarrok Auzolanean Espainiako Alderdien Legea onartu ondoren Anoetan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 417 izan ziren boto nuluak, emandako botoen %39,75.

## Ikus, gainera

* Espainiako Alderdien Legea

## Kanpo estekak

* Datuak: Q12253594
# Anoia (Reggio di Calabria)

Anoia Italiako udalerri bat da. Reggio di Calabriako probintzian kokatuta dago, Calabria eskualdean. 2.036 biztanle ditu, 10,17 kilometro koadroko azaleran banatuta.

## Mugakideak

Anoiak honako udalerri hauekin egiten du muga:
Cinquefrondi Maropati Melicucco Feroleto della Chiesa Giffone Polistena

## Kanpo estekak

* Datuak: Q54559
* Multimedia: Anoia (Italy) / Q54559
# Anoetako geralekua

    Ez nahasi Donostiako metroko Anoetako geltokiarekin.
Anoeta Euskal Herriko Gipuzkoako tren eta autobus geraleku bat da, Anoeta udalerrian kokatuta dagoena.
Geralekua 1863ko irailaren 1an ireki zen.

## Egoera

Geralekua honako burdinbide hauen ibilbidearen zati da:
* Madril — Hendaia: 600,270 kilometro-puntua

## Historia

Geltokia 1863ko irailaren 1ean inauguratu zen Beasain - Donostia tartea martxan jarri zenean Madril—Hendaia burdinbidea erradialean.
Hasierako ustiapena Norteko Konpainiaren esku geratu zen, bere titulartasuna mantendu zuen 1941ean nazionalizatu eta sortu berria zen RENFEn integratu zuten arte.
1929an trenbide zatia zatitu eta elektrifikatu egin zen.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geltokia

Anoeta bi alboko nasaz eta bi bidez osatutako geraleku soila da. Babesleku txiki batzuek bidaiariak babesteko balio dute. Nasa-aldaketak maila berean egiten dira.

## Zerbitzuak

Donostiako Renfe Aldiriak
 Zerbitzua  Hasiera  Ibilbidea  Amaiera ⁠
 C-1IrunIrungo Bentak • Lezo–Errenteria • Pasaia • Herrera • Intxaurrondo • Ategorrieta • Gros • Donostia • Loiola • Martutene • Hernani • Hernani–Erdia • Urnieta • Andoain • Andoain–Erdia • Billabona–Zizurkil • Anoeta • Tolosa–Erdia • Tolosa • Alegia • Ikaztegieta • Legorreta • Itsasondo • Ordizia • Beasain • Ormaiztegi • Zumarraga • LegazpiBrinkola :

## Etorkizuna

Euskal-Y-ren irekierarekin, geltoki hau aldirietako eta merkantzietako trafikoari bakarrik eskainiko zaio.

## Erreferentziak

* ↑ EuroFerroviarios. «Anoeta (geralekua)» euroferroviarios.net (Noiz kontsultatua: 2020-05-05).
* ↑ «La llegada del ferrocarril a Beasain. Diario de Noticias de Gipuzkoa» web.archive.org 2011-11-01 (Noiz kontsultatua: 2020-05-01).
* ↑ https://web.archive.org/web/20160702083546/http://www.spanishrailway.com/2012/02/20/caminos-de-hierro-del-norte-de-espana/

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q8779287
* Multimedia: Train station of Anoeta / Q8779287
iea  Donostiako Renfe Aldiriak :
| | Tolosa–Erdia | Anoeta | Billabona–Zizurkil | |
| Madril–Chamartin | | | | Hendaia |
# Anoia (argipena)

Anoia toki hauen izena da:
* Anoia (Katalunia), Kataluniako eskualdea.
* Anoia (Reggio di Calabria), Italiako udalerria.
# Anoista

Anoista Yponomeutidae familiako tximeleta genero bat da. Bere espezie tipoa Anoista insolita da.

## Espezieak

| Espeziea | Irudia | Egoera |
| Anoista insolita | | daturik gabe |

## Kanpo estekak

* Datuak: Q4769877
# Anoia (Katalunia)

Anoia Kataluniako erdialdean dagoen eskualdea da, Bartzelonako probintzian dagoena.
Igualada da hiriburua.

## Geografia

Iparraldean Solsonès, ipar eta mendebaldean Segarra, mendebaldean Conca de Barberà, hego-mendebaldean Alt Camp, hegoaldean Alt Penedès eta ekialdean Bages eta Baix Llobregat eskualde mugakide ditu.

## Udalerriak

Argençola, Bellprat, El Bruc, Cabrera d'Anoia, Calaf, Calonge de Segarra, Capellades, Carme, Castellfollit de Riubregos, Castelloli, Copons, Els Hostalets de Pierola, Igualada, Jorba, La Llacuna, Masquefa, Montmaneu, Odena, Orpi, Piera, La Pobla de Claramunt, Els Prats de Rei, Pujalt, Rubio, Sant Marti Sesgueioles, Sant Marti de Tous, Sant Pere Sallavinera, Santa Margarida de Montbui, Santa Maria de Miralles, La Torre de Claramunt, Vallbona d'Anoia, Veciana eta Vilanova del Cami udalerriek eskualdea osatzen dute.

## Inguru naturala

* Montserrat (mendia)

## Pertsona ezagunak

* Carme Junyent (1955-2023), hizkuntzalaria.

## Kanpo estekak

* (Katalanez)Eskualdeko webgune ofiziala
* Datuak: Q15352
* Multimedia: Anoia (comarca) / Q15352
# Anoetako udaletxea

Anoetako udaletxea Gipuzkoako Anoeta udalerriko Udaleren egoitza da. 1964ean Gipuzkoako kultura ondasuna izendatua izan zen, baina gerora erautsia izan zen, gaur egungo udaletxea eraikiz.

## Iruditegia

* Ikuspegi orokorra.

## Ikus gainera

* Gipuzkoako kultura ondasunak

## Kanpo estekak

* Anoetako Udal webgunea
* Datuak: Q25473648
* Multimedia: Town hall of Anoeta / Q25473648
# Anohni

Anohni edo ANOHNI (Chichester, Ingalaterra, 1971ko urriaren 24a) abeslari, musikagile eta piano-jotzailea da, Antony and The Johnsons taldeko abeslari izateagatik ezaguna. Emakume transgeneroa, Antony Hegarty edo Antony jaiotza-izenaz egin zen ezagun lehenik. 2015etik Anohni izena darabil publikoki.

## Diskografia
#### Antony and the Johnsonsekin

* Antony and the Johnsons (2000)
* I Am A Bird Now (2005)
* The Crying Light (2009)
* Swanlights (2010)
* Cut The World (zuzenean) (2012)
* Turning (zuzeneko DVDa eta soinu-banda) (2014)

#### Anohni bezala

* Hopelessness (2016)
* Paradise EPa (2017)

## Erreferentziak

* ↑ (Ingelesez) Hodgman, John. (2005-09-04). «Antony Finds His Voice» The New York Times ISSN 0362-4331. (Noiz kontsultatua: 2020-04-28).
* Datuak: Q1262889
* Multimedia: Anohni / Q1262889
# Anoetako kirolgunea

Anoetako kirolgunea Gipuzkoako Donostia hiriburuko Amara Berri auzoaren hegoaldean dagoen kirolgune bat da, N-1 autobidearen alboan.
Kirolgune hau Anoetako Kiroldegia S.A. sozietate anonimoak ustiatzen du, Donostiako Udalak eratutako sozietate publikoa da eta Donostiako udalerrian dagoen Anoeta kirolguneko obrak eta zerbitzuak sustatu eta kudeatzeko helburua du.
Bertan hainbat kirol-instalakuntza daude, horien artean honako hauek:
* Anoeta estadioa
* Anoeta miniestadioa
* Antonio Elortza belodromoa
* Atano III.a pilotalekua
* Carmelo Balda pilotalekua
* Errealaren denda
* Josean Gasca pabiloia
* Paco Yoldi kiroldegia
* Real 100 museoa
* Txuri Urdin izotz jauregia
Bestalde, kirolgune honetan bertan Euskotrenen Anoetako geltokia ere kokatzen da.

## Kanpo estekak

* Anoetako kirolgunearen planoa ikusgai (Gaztelaniaz)
* Datuak: Q12253592
# Anand barrutia

Anand barrutia Indiako barruti bat da, Gujarat estatuan. 2.092.745 biztanle ditu 3.204 kilometro koadrotan.

## Mugakideak

Honako barrutiekin egiten du muga:
Kheda barrutia Ahmedabad barrutia Vadodara barrutia Bharuch district $^{(en)}$

## Ikus, gainera

* Gujarat

## Kanpo estekak

* Datuak: Q485683
* Multimedia: Anand district / Q485683
# Anamã

Anamã Brasilgo udalerri bat da, Amazonaseko estatuan kokatua. 9.962 biztanle ditu 2.453,937 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q974915
* Multimedia: Anamã / Q974915
# Anancaun

Anancaun, Eskoziako gaeleraz: Àth nan Ceann, Eskoziako etxalde txiki bat da, Highland eskualdeko Ross eta Cromarty barrutian.

## Kanpo estekak

* Datuak: Q1936348
# Ananda

Ananda (K.a. VI-V. mendeak) Buda Sakyamuniren lehengusu eta jarraitzailea izan zen. Haren zerbitzaria, ez zuen maisua utzi, harik eta Buda Sakyamunik nirvana lortu zuen arte. Budismoaren hamar santuetako bat (arhant), Theravada deituriko budismoaren oinarrizko testuen egiletzat hartzen dute bide horren jarraitzaileek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Ananda: Guardian of the Dhamma by Hellmuth Hecker
* (Ingelesez) Buddhism Dictionary
* Datuak: Q28988
* Multimedia: Ananda / Q28988
# Anana

Anana (Ananas comosus) berez Ameriketako tropikokoa den landarea, fruituagatik landatzen dena. Gastronomian oso estimatua da.

## Deskribapena

Bromeliazeoen familiako espezie gehienak epifitoak diren arren anana lurrean hazten da. Hosto berde argiak ditu, ezpata itxurakoak eta gogorrak, errpseta itxuran hazten direnak. 30-100 cm-ko luzera dute eta ertzetan arantza txiki zorrotzak dituzte. Gainaldea ahurra dute, euri ura erdigunera eramateko. Landarearen zurtoina gorrixka da eta 3 urte dituenean hasten da ikusgarria izaten . 1-1'5 metrotako altuera har dezake. Zurtoinetik infloreszentziak ateratzen dira buruxka itxuran eta loreak moreak dira.
Fruitua handia da, pinaburuaren antzekoa, oso mamitsua eta gozoa, jateko oso aintzat hartua.

## Banaketa eta habitata

Landare tropikala da eta Hego Amerikan du jatorria. Sorleku zehatza ezagutzen ez bada ere Brasil, Paraguai eta Argentinak bat egiten duten eremuan sortuko zela iradokitzen dute ikerketek. Ondoren Amazonas ibaiak eramanda Venezuelara ere iritsiko zen. K.a. 1200-800 urtearen landatu zen Perun eta K.a. 200 - K.o. 700 artean Mexiko aldean maiek eta aztekek. XVII. mendean Europara eraman zen eta handik Afrika eta Asiako eremu tropikaletara pasa zen.

## Erabilera
### Gastronomia

Fruitua gordinik kontsumitzen da gehien bat. Postreak egiten dira eta entsaladatan ere jaten da. Fruitua galkorra denez bestelako produktuak ere merkaturatzen dira, zukuak, jogurtak, marmeladak, izozkiak... Koktel edari batzuetako osagaia ere bada, piña colada esate baterako.

### Medikuntza

Ananak duen sustantzia aipagarriena bromelina da. Elikagaiak metabolizatzen laguntzen du eta bestelako ezaugarriak ere baditu: diuretikoa da, antiseptikoa, destoxifikatzailea... Artritisa, reuma eta ziatika tratatzeko erabiltzen da.

## Ekoizpena

Anana ekoizpena 2018an :
| Herrialdea | Tonak |
| Costa Rica | 3.418.155 |
| Filipinak | 2.730.985 |
| Brasil | 2.650.479 |
| Thailandia | 2.113.380 |
| Indonesia | 1.805.506 |
| India | 1.706.000 |
| Nigeria | 1.664.510 |
| Txina | 1.573.471 |

## Erreferentziak

* ↑ The pineapple : botany, production, and uses. CABI Pub 2003 ISBN 0-85199-503-9. PMC 182530400. (Noiz kontsultatua: 2022-09-20).
* ↑ «Pineapple» hort.purdue.edu (Noiz kontsultatua: 2022-09-20).

## Kanpo estekak

* Datuak: Q1493
* Multimedia: Ananas comosus / Q1493
* Espezieak: Ananas comosus
# Ananda (musika diskoa)

Ananda Paulina Rubioren musika diskoa da, 2006an argitaratutakoa.

## Kanpo estekak

* Datuak: Q2606539
# Andrea Barnó

Andrea Barnó San Martín, (Lizarra, Nafarroa Garaia, 1980ko urtarrilaren 4a), nafar eskubaloi jokalari ohia da, kirol ibilbide osoan Itxako taldean jokatu zuena. Talde horrekin lau aldiz irabazi zuen Espainiako liga, hiru aldiz Erregina Kopa eta behin EHF Kopa. Espainiako talde nazionalarekin brontzezko dominak irabazi zituen Londresko Olinpiar Jokoetan (2012) eta Brasilgo Munduko Txapelketan (2011), eta zilarrezkoa Mazedoniako Europako Txapelketan (2008). 2012an Nafarroako Emakumezko Kirolaririk Onenaren saria jaso zuen.

## Bizitza

Nekazaritzako ingeniari teknikoa eta entrenatzaile nazional titulatua da.Kirolari ibilbideari dagokionez, 10 urte zituenean hasi zen S.D. Itxako taldean jokatzen eta 32 urtera arte jardun zuen. Entrenatzaileek eredugarritzat jarri zuten.

## Palmaresa
### Klubekin

* Espainiako liga 4 aldiz, 2009, 2010, 2011 eta 2012an, Itxakorekin.
* Erregina Kopa 3 aldiz, 2010, 2011 eta 2012an.
* Espainiako Superkopa 3 aldiz, 2010, 2011 eta 2012an.
* EHF Kopa behin, 2009an. 2008an txapeldunordea izan zen.

### Espainiako talde nazionalarekin

* Zilarrezko domina Mazedoniako Europako Txapelketan (2008).
* Brontzezko domina Brasilgo Munduko Txapelketan (2011).
* Brontzezko domina Londresko Olinpiar Jokoetan (2012).

## Sariak

* 2018an Urteko Lizarratarra - XVIII. Estellesa del año saria jaso zuen.Bere ahizpa Blancari dedikatu zion saria aitzindaria izan baitzen ezmakumezkoen kirolean.
* 2012an Nafarroako Emakumezko Kirolaririk Onenaren saria jaso zuen.
* 2009 eta 2012 Kirolaren Izarra saria jaso zuen.

## Erretiroa

Andreak 2012an esan zion agur eskubaloi profesionalari, 22 urtez jardun ondoren.denboraldi zail baten ostean, lehiaketengatik eta klubarekin izandako kirolaz kanpoko desadostasunengatik hartu zuen erabakia. Jokalariak goitik esan zion agur, titulu asko eman zizkion karrera profesionalaren gailurretik. Atzerrian jolasteko aukera ere sortu zitzaion, baina:
   Eskaintzak jaso ditut, baina nik aspalditik nuen gogoan uzteko erabakia. Ez dut bilatu, baina iritsi zaizkit. Bere garaian baloratu nituen, eta azkenean ezetsi ditut

## Erreferentziak

* 1 2 Barcina lehendakariak Nafarroako 2012ko kirolaren goresmen sariak banatu ditu. navarra.es (Noiz kontsultatua: 2016-8-6).
* 1 2 «Andrea Barnó dice adiós» Revista Calle Mayor 2012-10-04 (Noiz kontsultatua: 2022-09-09).
* ↑ Olcina, Vicente Soler. ANDREA BARNÓ, EL EJEMPLO – Deporte Cien Por Cien. (Noiz kontsultatua: 2022-09-09).
* ↑ «Andrea Barnó recogió el XVIII premio Estellés del Año» Revista Calle Mayor 2009-01-08 (Noiz kontsultatua: 2022-09-09).
* ↑ «“Dedico este premio especialmente a mi hermana”» Revista Calle Mayor 2009-01-08 (Noiz kontsultatua: 2022-09-09).
* ↑ estudio.447. Silvia Ederra, Estrella del Deporte 2016 | Cope Tierra Estella. (Noiz kontsultatua: 2022-09-16).
* ↑ Olcina, Vicente Soler. ANDREA BARNÓ SE RETIRA DEL BALONMANO – Deporte Cien Por Cien. (Noiz kontsultatua: 2022-09-09).
* ↑ «Andrea Barnó abandona la práctica del balonmano» www.rfebm.com 2017-03-22 (Noiz kontsultatua: 2022-09-09).

## Kanpo estekak

* EHFko fitxa, eurohandball.com
* Datuak: Q581300
# Andrea Corr

Andrea Jane Corr (1974ko maiatzaren 17a, Dundalk, Loutheko konderria) irlandar musikari, aktore eta abeslari bat da. Mundu mailan bere anai-arrebekin batera The Corrs musika taldeko abeslari eta kidea izateagatik ezaguna da.

## Kanpo estekak

* Andrea Corr abeslariaren webgunea (Ingelesez)
* The Corrs musika taldearen webgunea (Ingelesez)
* Datuak: Q264891
* Multimedia: Andrea Corr / Q264891
# Andrea Blede

Andrea Steve Blede (1984ko uztailaren 6a - ) Frantziako futbolaria da.
Hainbat futbol taldetan jokatu du, esaterako Kamatamare Sanuki.

## Kanpo loturak

* (Japonieraz) J.League Data Site
* Datuak: Q11285335
# Andrea Cesalpino

Andrea Cesalpino (Arezzo, 1519 - Erroma, 1603ko otsailaren 23a) Italiako ikerlaria eta sendagilea izan zen. Pisako lorategi botanikoko zuzendaria izan zen. William Harveyren lanak iragarri zituen odolaren zirkulazioari buruz eginiko ikerketen bidez, eta Lineoren aurkikundeen aitzindari izan zen botanika-arloan erabilitako metodoari dagokionez (landareen ezaugarri morfologikoetan oinarritua). Landareen organoetako sexua bereizi zuen lehen ikertzailea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q346523
* Multimedia: Andrea Cesalpino / Q346523
* Espezieak: Andrea Cesalpino
# Andrea Collazo

Andrea Collazo Outeiral (Boiro, 1999ko abenduaren 21a) traineru estropadetako emakumezko patroia da Galiziako Liga eta txapelketak irabazi dituena.

## Kirol ibilbidea

Boirokoa izanik Cabo da Cruz arraun taldeko harrobiko arraunlaria da eta herriko taldean aritu da beti. 2011ean sartu zen klubean eta 2015ean egin zuen debuta. 2016an Cabo Cruz Emakumezkoen Traineru Ligarako sailkatu zen eta bigarren patroia izan zen Natalia Tubíoren atzetik. 2020an Cabo da Cruzen txopan izan zen eta 2021ean batel eta trainerillatan aritu zen.

## Palmaresa

* Galiziako Traineru Txapelketak (1): 2020.
* Galiziako Liga (1): 2020.
* Espainiako Trainerilla Txapelketa (0): hirugarrena 2021ean.

## Erreferentziak

* ↑ www.ligalgt.com (Noiz kontsultatua: 2021-08-29).

## Kanpo estekak

* Datuak: Q108315401